Period: Ur III
Genre: Administrative
Transliteration:
<SURFACE>
1(u) 6(diš) guruš u₄ 2(diš)-še₃
ga₂-nun e₂ lugal-ka e
{geš}dal sag₃-ga u₃ ma₂-la₂-a keš₂-ra₂
u₄ 1(u) 4(diš)-še₃ ga₂-nun e₂ lugal gu₄ keš₂ sahar-ra-še₃
ma₂ gid₂-da u₃ nibru{ki}še₃ diri-ga
u₄ 2(diš)-še₃ nibru{ki}a
ma₂ ba-al gi šid-da
u₄ 1(diš)-še₃ ka-sahar-še₃ ma₂ gid₂-da
u₄ 2(diš) ka-sahar-ta
tir šu-na-mu-gi₄-še₃ ma₂ diri-ga
1(u) 3(diš) guruš u₄ 2(diš)-še₃
tir šu-na-mu-gi₄
{geš}dal sag₃-ga-ka u₃ ma₂-la₂-a keš₂-ra₂
<SURFACE>
u₄ 1(u) 5(diš)-še₃ tir šu-na-mu-gi₄-ta
nibru{ki}še₃ ma₂ gid₂-da
u₄ 2(diš)-še₃ nibru{ki}še₃
ma₂ ba-al u₂ šid-da
u₄ 1(diš)-še₃ nibru{ki}ta
ka-sahar-še₃ ma₂ gid₂-da
u₄ 2(diš)-še₃ tir i₇ gal-la ma₂ diri-ga
u₄ 2(diš)-še₃ tir i₇ gal-la-ka
u₂ ga₆-ga₂ ma₂-la₂-a keš₂-ra₂
1(u) 6(diš)-še₃ tir i₇ gal-ta
nibru{ki}še₃ ma₂-la₂-a gid₂-da
u₄ 2(diš)-še₃ en-a ma₂ ba-al-la
bala-a gub-ba
ugula a-a-kal-la
kišib₃ ur{d}šara₂
mu us₂-sa bad₃ mar-tu
<SURFACE>
ur{d}šara₂
dub-sar
dumu šeš-kal-la

Cuneiform:
<SURFACE>
𒌋𒐋𒄨𒌓𒈫𒂠
𒂷𒉣𒂍𒈗𒅗𒂊
𒄑𒊑𒉺𒂵𒅇𒈣𒇲𒀀𒆟𒁺
𒌓𒌋𒐉𒂠𒂷𒉣𒂍𒈗𒄞𒆟𒅖𒊏𒂠
𒈣𒁍𒁕𒅇𒂗𒆤𒆠𒂠𒋛𒀀𒂵
𒌓𒈫𒂠𒂗𒆤𒆠𒀀
𒈣𒁀𒀠𒄀𒋃𒁕
𒌓𒁹𒂠𒅗𒅖𒂠𒈣𒁍𒁕
𒌓𒈫𒅗𒅖𒋫
𒌁𒋗𒈾𒈬𒄄𒂠𒈣𒋛𒀀𒂵
𒌋𒐈𒄨𒌓𒈫𒂠
𒌁𒋗𒈾𒈬𒄄
𒄑𒊑𒉺𒂵𒅗𒅇𒈣𒇲𒀀𒆟𒁺
<SURFACE>
𒌓𒌋𒐊𒂠𒌁𒋗𒈾𒈬𒄄𒋫
𒂗𒆤𒆠𒂠𒈣𒁍𒁕
𒌓𒈫𒂠𒂗𒆤𒆠𒂠
𒈣𒁀𒀠𒌑𒋃𒁕
𒌓𒁹𒂠𒂗𒆤𒆠𒋫
𒅗𒅖𒂠𒈣𒁍𒁕
𒌓𒈫𒂠𒌁𒀀𒇉𒃲𒆷𒈣𒋛𒀀𒂵
𒌓𒈫𒂠𒌁𒀀𒇉𒃲𒆷𒅗
𒌑𒅍𒂷𒈣𒇲𒀀𒆟𒁺
𒌋𒐋𒂠𒌁𒀀𒇉𒃲𒋫
𒂗𒆤𒆠𒂠𒈣𒇲𒀀𒁍𒁕
𒌓𒈫𒂠𒂗𒀀𒈣𒁀𒀠𒆷
𒁄𒀀𒁺𒁀
𒉺𒀀𒀀𒆗𒆷
𒁾𒌨𒀭𒇋
𒈬𒍑𒊓𒂦𒈥𒌅
<SURFACE>
𒌨𒀭𒇋
𒁾𒊬
𒌉𒋀𒆗𒆷